Aborigenlər
Aborigenlər — hər hansı bir ölkənin ərazisində yaşamış ilk insanları bildirir. Məsələn; Avstraliya aborigenləri Avstraliyaya təqribən 40 000 il əvvəl Cənub-Şərqi Asiyadan gəliblər. Onlar daimi yaşayış məskənlərinə sahib deyildilər. Materik boyu dolaşaraq ovçuluq və yığıcılıq vasitəsilə qida əldə edirdilər. Onların əsas silahı bumeranq və metal nizə idi. Təqribən 200 il əvvəl Avstraliyada məskunlaşmış avropalılar ilk vaxtlar aborigenlərlə çox pis rəftar edirdilər. Amma indi aborigenlər Avstraliyanın tamhüquqlu vətandaşlarıdır. Avstraliya hökuməti tarixən aborigenlərə məxsus olmuş bəzi əraziləri onlara verib.